ZAPISNIK 6. SEJE UPRAVNEGA ODBORA TZS

dne 04. 06. 2012 v prostorih Hale Tivoli, Celovška 25 v Ljubljani

**Prisotni:** Marko Umberger, Nejka Grabnar, Marko Mlakar, dr. Aleš Filipčič, Slavko Rasberger, Zoran Kofol, Andrej Polenec, Grega Sok

**Odsotni**: Drago Završnik, Marko Školaris, Matjaž Kirbiš, Zlatko Sraka, Gregor Memedovič, Denis Topčič, Mima Jaušovec

# Dnevni red:

1. Pregled in potrditev zapisnika zadnje seje
2. Nastop slovenske ženske teniške reprezentance na Pokalu Federacij v Franciji
3. Selitev TZS v nove prostore na Celovški 25 in predlog spremembe Statuta Teniške zveze Slovenije
4. Razno

# Ad. 1

Pregleda se zapisnik zadnje seje UO TZS.

# SKLEP: Zapisnik se potrdi.

**Ad. 2**

Predsednik Strokovnega sveta TZS dr. Aleš Filipčič poda poročilo o dogajanjih na FC v Franciji. Ključen problem med Matevžičevo in Hercogovo je bil po njegovem mnenju pomanjkljiva komunikacija. V dani situaciji je bil problem takojšnje komuniciranje kapetanke z mediji in negativni komentarji zoper Polono Hercog.

Nejka Grabnar predlaga, da bi podali izjavo medijem o tem, da je za vse težave kriv šum v komunikaciji med kapetanko in prvo igralko. Dr. Filipčič predlaga, da je potrebno poiskati način, kako obdržati obe akterki v ekipi. Gregor Sok predlaga, da bi bila možna rešitev situacije ta, da je pomočnik kapetana FC reprezentance kar Polonin trener. Andrej Polenec predlaga, da se medijem čim manj razlaga podrobnosti in da se napiše izjava za javnost v pozitivnem duhu.

# SKLEP: Predsednik TZS, predsednik SS in članica UO TZS Nejka Grabnar pripravijo izjavo za medije.

**Ad. 3**

Zaradi težav podjetja LIZ d.o.o. (stečaj), ki je bil najemodajalec prostorov Teniške zveze Slovenije na Vurnikovi 2, se je bila TZS primorana seliti, izbrana je bila lokacija na Celovški 25. V vezi selitve bo potrebno uskladiti tudi Statut Teniške zveze Slovenije. V obstoječem statutu je kot sedež Teniške zveze Slovenije naveden naslov – Vurnikova 2, Ljubljana, v popravljenem statutu UO TZS predlaga skupščini, da je kot sedež zveze navedeno le mesto Ljubljana – brez naslova.

Prav tako je na podlagi določb 14. člena zakona o spremembah in dopolnitvah zakona o društvih (Uradni list RS, št. 39/2011) potrebno uskladiti pridobitno dejavnost iz 30. člena Statuta Teniške zveze Slovenije, in sicer v členu je sedmim alinejam potrebno dodati naslednje šifre:

* organizacija in vodenje teniških tečajev (85.510)
* organizacija in vodenje teniških kampov (85.510)
* organizacija in vodenje teniških turnirjev (93.190)
* vzgoja in šolanje kadrov (85.510)
* organizacija in vodenje družabnih srečanj tenisačev (82.300)
* urejanje in vzdrževanje lastnih teniških objektov (93.110)
* posredovanje in dajanje v najem teniških objektov (68.200)

# Sklep: UO TZS potrdi selitev v nove prostore in sprejme predloge za spremembo Statuta TZS, ki jih bo posredovala Skupščini TZS.

# Člani UO so bili o spremebah in dopolnitvah zakona o društvih sklepčni. Vsi prisotni člani 6. seje UO TZS so bili soglasno sklepčni o spremebah in dopolnitvah zakona o društvih (Uradni list RS, št. 39/2011).

**Ad. 4**

Pod točko »Razno« direktor TZS g. Zoran Kofol poda poročilo o razmerah predsednika TK Koper g. Aleksandar Živina. TZS je obvestila TK Koper, naj se zamenja direktor turnirja na prihajajočem mednarodnem turnirju do 12 let, ki se je v tem času odvijal v Kopru.

# SKLEP: TZS pošlje zahtevek UO TK Koper o ukrepanju.

**Ad. 5**

Član UO TZS Marko Mlakar poda poročilo o pripravah za ustanovitev teniškega kluba International Senior Club Slovenia v sklopu mednarodnega združenja klubov International Seniors Clubs.

# SKLEP: UO TZS podpira aktivnost v okviru Marka Mlakarja.

**Ad. 6**

Dr. Filipčič izpostavi problematiko izplačil trenerjem. Predsednik TZS naloži dr. Filipčiču, naj določi nekoga, ki bo komuniciral z direktorjem TZS o stanju.

# Zapisnik pisala: Predsednik UO TZS:

Manja Izlakar Marko Umberger